tomron87/hebrew-wikipedia-sentences-corpus huggingface dataset:
חכמי ארץ ישראל הסתפקו, מה דינה של התנופה, בהם מרימים את שני הלחם צמוד לשני הכבשים, שגם היא חלק ממהלך ההקרבה; האם הסיבה לכך שרבי יוחנן פסק כי שחיטה עושה זיקה ולא הזכיר את התנופה היא מכיוון שתנופה איננה עושה זיקה, או שמא מסופק היה בכך.
זיקוק דודי היא השיטה העתיקה ביותר לזיקוק אלכוהול והיא מאוד נפוצה גם היום, מכיוון שבשיטות זיקוק מודרניות, לדוגמה זיקוק רציף, אובדים הטעמים והארומות של חומר הגלם ממנו התסיסו את האלכוהול כמו גם האנזימים האחראים על תהליך היישון.
גוף הדוד דומה לצורת האביק, בתחתית גוף חימום ומעליו חלל גדול דמוי סיר העשוי נחושת ובו נוזל התסיסה.
בחלקו העליון יש צוואר המתעקל ואוסף את אדי הזיקוק, בשלב זה הצוואר מקורר מבחוץ ואדי האלכוהול מתעבים ונאגרים בכלי שני.
מכיוון שטמפרטורת הרתיחה של אתנול היא 78.3 מעלות צלזיוס וטמפרטורת הרתיחה של המים היא 100 מעלות צלזיוס עקרון הזיקוק הדודי עובד על עקרון החימום, אורכו של תהליך זה משתנה בהתאם לגודל דוד הזיקוק ולעוצמת האנרגיה הנדרשת לחימומו.
התהליך עובד בצורה הבאה: מכניסים את נוזל ההתססה לגוף הדוד, מחממים את הדוד ל-78.3 מעלות צלזיוס, הכוהל מתאדה ועולה לאורך הצוואר, שם הוא מתעקל יחד איתו ומגיע לחלק שאותו עוטף הצינור עם המים הקרים, שם אדי הכוהל מתקררים ומתעבים משם הם נשפכים לכלי הקיבול.
בבריטניה כלי הקיבול הנקרא "ספיריט סייב".
בכלי זה הוא מתחלק לשלושה חלקים ע"פ זמן הזיקוק בצורה הבאה:
ראש הזיקוק- החלק הזה מכיל את החומרים המתאדים ראשונים, ביניהם מתנול ואצטון הידועים כרעילים.
על כן ראש הזיקוק לא משמש למוצרי שתייה.
לב הזיקוק- החלק הזה שקוף ושמנוני ומכיל בזיקוק הראשון כ- 30% כוהל בעיקר מסוג אתנול.
חלק זה הוא החלק היחיד בזיקוק שמשמש להכנת משקה.
זנב הזיקוק- החלק הזה מכיל שמנים ואחוזים נמוכים של כוהל ועל כן גם הוא אינו משמש במוצר הסופי.
לאחר הזיקוק הראשון ניתן לעשות זיקוק שני (בדיוק באותה הצורה רק כשמכניסים לדוד את התזקיק ולא את נוזל ההתססה) על מנת להעלות את אחוזי הכוהל מ-30% ל-70%.
לאחר מכן ניתן לבצע זיקוק שלישי על מנת להעלות את אחוזי הכוהל בתמיסה עד ל-95%, אך לא ניתן לעבור אחוז זה בזיקוק דודי.
יתרונות וחסרונותיו של הזיקוק הדודי
הזיקוק הדודי שומר על טעמו המקורי של הפרי או הירק אותו התסיסו על מנת לייצר את האלכוהול.
בייצור משקאות מסוימים ניתן לתלות רשת בתוך הדוד מעט מתחת לצוואר ועליה מניחים תבלינים כדי שכאשר הכוהל יתאדה הוא יִסְפַּח את טעמם של התבלינים, לדוגמה ליקר התפוזים "גרנד מרינייר" עובר זיקוק דודי שכזה (ולכן צורת הבקבוק היא של דוד).
זיקוק דודי אינו יעיל כמו הזיקוק הרציף, ובדר"כ נדרש להגיע לאחוז כוהל של 60% ועל כן נדרש זיקוק דודי כפול.
בזיקוק דודי הרבה מאוד חומר נזרק, היחס בין החומר שהוכנס לדוד לחומר היוצא מהדוד הוא 1:12, דבר שהופך את התוצר ליקר.
משקאות העשויים רק בזיקוק דודי
זיקוקים הוא אלבום האולפן ה-5 של הזמר משה פרץ, שיצא לאור ב-8 בספטמבר 2011.
את הסינגל המצליח הראשון מתוך האלבום "אין כמוך", אותו כתב והלחין עם גילי זכאי להפקה מוזיקלית של טל שגב ויעקב למאי.
בספטמבר 2010. השיר זכה לפופולריות גדולה, להשמעות רבות בתחנות הרדיו ואף עמד בראש מצעדי הפזמונים בתחנות הרדיו השונות למשך שבועות רבים.
בנובמבר 2010 הפיץ פרץ את הסינגל השני, "ארוץ עד אלייך", בו שילב גם מוזיקה מצרית.
בינואר 2011 הוציא את הסינגל "קחי אותי אלייך", לרגל הופעות אינטימיות שערך במועדון זאפה תל אביב.
בפברואר 2011 הוציא את הסינגל "כמו מלך", וביצע אותו במופע במה מסתובבת ראשון מסוגו בישראל, שנערך על בימת ההאנגר 11.
באפריל 2011 חבר פרץ אל הזמר החסידי יניב בן משיח והוציא את דואט התפילה, "ואחרי ככלות הכל".
במאי 2011 במהלך סיבוב הופעותיו בקיסריה הוציא את הסינגל החמישי מתוך האלבום, "רחוק ממך", את השיר ביצע בהופעה חיה בתוכנית, "כוכב נולד", בספיישל מוזיקלי בו לקח חלק ביחד עם דודו אהרון.
ביוני 2011 הצטרף לפרויקט המוזיקלי, "שני צדדים למטבע", פרץ ביצע קאבר בהפקה מוזיקלית של יעקב למאי ללהיט של להקת משינה, "אהובתי".
באוגוסט 2011 הוציא את הסינגל, "אלף פעמים", שזכה להשמעות רבות בתחנות הרדיו.
בספטמבר 2011 הוציא פרץ את האלבום המלא "זיקוקים".
זיפרסידון (משווק תחת השמות המסחריים "גאודון" (Geodon) ו-"זלדוקס" (Zeldox) על ידי חברת פייזר (Pfizer)) הוא תרופה אנטיפסיכוטית לא טיפוסית (אטיפית).
מבחינה כימית הוא נגזרת של בנזיסוקסזול.
זו התרופה החמישית מן הסוג הזה שאושרה לשימוש טיפולי בארצות הברית החל משנת 2001. ה-FDA אישרה אותו בהתוויות של סכיזופרניה, מאניה חריפה ובמצבים מעורבים של הפרעה דו־קוטבית.
בצורה הניתנת להזרקה אושר לטיפול באי שקט חריף אצל חולי סכיזופרניה המתאימים לטיפול בזיפרסידון.
התרופה נמצאת בשימוש גם מחוץ להתוויות הרשמיות (off-label) בהפרעות פסיכוטיות שאינן חלק מסכיזופרניה, בטיפול אחזקתי- מונע בסכיזופרניה ובהפרעה הדו־קוטבית, לפעמים במצבי דיכאון, חרדה והפרעה טורדנית-כפייתית, תוקפנות, שטיון, הפרעת קשב, ריכוז והיפראקטיביות, אוטיזם והפרעת דחק פוסט טראומטית.
כתרופה בדרך פומית זיפרסידון ניתן כמלח הידרוכלורידי.
בהזרקה תוך-שרירית משתמשים במלח מסילט טריהידרט באבקה שעברה ליופיליזציה.
יש לו קרבה כימית מסוימת עם ריספרידון.
זיפרסידון מתקשר אין ויטרו תוך זיקה (אפיניות) גבוהה אל הקולטנים הדופמינרגים D2 ו-D3, הקולטנים הסרוטונינרגים 5HT2A ,5HT1A, 5HT 2C, 5HT1D, וכן אל הקולטנים האדרנרגים α1. יש לו זיקה בינונית לקולטנים היסטמינרגים H1. זיפרסידון פועל כאגוניסט חלקי על 5HT1 וכאנטגוניסט על D2, 5HT1D ו- 5HT2A.
יש לו גם פעולה של עיכוב השאיבה מחדש של הסרוטונין והנורדרנלין במרחב הסינפסטי.
להבדיל מתכשירים אנטיפסיכוטיים אחרים, אין לזיפרסידון זיקה משמעותית לקולטנים mACh (כולינרגים מוסקרינים) ולכן אין לו תופעות לוואי אנטיכולינרגיות.
זיפרסידון פועל בצורתו המקורית, בעוד שהמטבוליטים שלו אינם פעילים.
החומר עובר מטבוליזציה בעיקר בכבד.
הספיגה המיטבית של התרופה מושגת אם היא ניתנת ביחד עם אוכל.
הזמינות הביולוגית אחרי מתן פומי הוא כ-60%, כשהתכשיר נבלע בצמוד לאוכל.
אם הוא ניתן בצום הזמינות הביולוגית יורדת למחצית.
אחרי מתן בהזרקה הזמינות הביולוגית היא 100%.
אחרי מנה אחת המוזרקת תוך שרירית, משיגים שיא בריכוז בנסיוב תוך פחות מ-60 דקות אחרי ההזרקה.
ריכוזים יציבים של התרופה בפלסמה מושגים תוך 1–3 ימים.
זמן מחצית החיים בפלסמה הוא 7 שעות.
זיפרסידון עובר מטבוליזציה על ידי אלדהיד אוקסידז בכבד.
דרך מטבולית פחות משמעותית נוצרת בהשפעת הציטוכרום P450 3A4 (CYP3A4).
תרופות המחזקות (דוגמת קארבאמזפין) או מעכבות (דוגמת קטוקונזול) את CYP3A4 יכולים להפחית או, בהתאמה, להעלות את הרמות בדם של זיפרסידון.
זיפרסידון נחשב לתכשיר אנטיפסיכוטי בעל "עוצמה בינונית" וזהו אחד מחסרונותיו.
לא הוכחה ההשפעה המיטיבה לגבי תסמינים שליליים של סכיזופרניה .
מנגנון הפעולה האנטיפסיכוטית של התרופה קשור ככל הנראה לשילוב של הפעולה האנטגוניסטית על הקולטנים D2 במסלולים המזולימבים ועל הקולטנים 5HT2A בקליפת המוח המצחית.
ההשפעה הטיפולית על התסמינים ה"חיוביים" של סכיזופרניה הוסברה על ידי האנטגוניזם ברמת הקולטנים D2, בעוד שההקלה המשוערת בתסמינים שליליים יוחסה לאנטגוניזם ברמת קולטני 5HT2A.
לזיפרסידון יתרון לעומת תרופות אנטיפסיכוטיות אטיפיות אחרות כמו אולנזפין, קלוזאפין או ריספרידון בכך שמהווה סיכון נמוך לעלייה במשקל.
יש לו אפקט תלוי-מינון של התארכות קלה עד בינונית באינטרוול QT שבתרשים האלקטרוקרדיוגרם.
אצל מטופלים הסובלים מדופק לב מואט, הפרעות קצב הלב ומחלות לב מסוימות נדרש ניטור אלקטרוקרדיוגרפי.
במקרים בהם האינטרבל QT מתארך בצורה ניכרת נשקלת הפסקת הטיפול.
תופעות לוואי שכיחות יכולות להיות אקתיזיה, ישנוניות, בחילה, עצירות, הפרעות מסוימות במערכת העיכול, לפעמים - לחץ דם נמוך תנוחתי בקימה פתאומית משכיבה לעמידה, עליה ברמת הסוכר בדם.
ההפרעות בתפקוד המיני כמו דיספונקציה של הזקפה או פריאפיזם הן נדירות.
קיימת אפשרות, בהסתברות נמוכה יותר מאשר אצל התרופות האנטיפסיכוטיות הטיפוסיות, לדיסקינזיה מאוחרת.
זיפרסידון משמש במתן פומי בעיקר בטיפול בסכיזופרניה ובאפיזודות מניות והפרעה דו-קוטבית.
ההזרקה התוך-שרירית נדרשת לפעמים כדי להשיג שליטה מהירה על מצבי אי שקט פסיכוטי בסכיזופרניה.
התרופה נוסתה בין היתר בהפרעת דחק פוסט טראומטית.
מומלץ לא להשתמש בזיפרסידון במקרים של הארכה באינטרוול QT ברישום האלקטרוקרדיוגרם.
במהלך הטיפול מומלץ לערוך בדיקות אלקטרוקרדיוגרם, אם כי בדיקה זו איננה תנאי הכרחי להתחלת הטיפול.
בהתארכות של האינטרוול QT מעבר ל-500ms יש להפסיק את מתן התרופה.
מומלץ להימנע מלהשתמש במקביל לזיפרסידון, בתרופות נוספות העלולות להאריך את האינטרוול QT, כמו תרופות אנטיאריתמיות מן הקבוצה IA ו-III, ב-תיורידזין, גטיפלוקסצין, מוקסיפלוקסצין, מפלוקין והלופנטרין.
כמו כן יש להיזהר ממתן התרופה במקרים של ירידה ברמת האשלגן והמגנזיום בדם.
התוויות נגד אחרות הן אוטם שריר הלב, אי ספיקת לב והפרעות קצב הלב, כולל ברדיקרדיה.
בקשישים הסובלים משיטיון פחות מומלץ טיפול בזיפרסידון בגלל סיכון של עלייה בתמותה.
זיפרסידון סונתז לראשונה בשנת 1987 במעבדות המחקר המרכזיות של חברת פייזר בגרוטון, קונטיקט.
ממציאיו היו פרנק רוברט בוש (Busch) (2018-1956) ושותפיו: רדן וורת' גרובין, הרי ראלף הווארד הבן וקייל רוברט לימן.
השלב הראשון בניסויים התחיל ב-1995. השם המסחרי הראשון של התרופה היה Zeldox.
בשנת 1998 התכשיר אושר לשימוש בשוודיה.
אחרי ש-FDA העלתה חששות לגבי תסמונת התארכות האינטרוול QT, נערכו ניסויים קליניים נוספים שתוצאותיהם נבחנו על ידי FDA.
לבסוף התרופה אושרה על ידי FDA ב-5 בפברואר 2001.
זיקית הוא שמו של סיפור קצר שנכתב על ידי הסופר והמחזאי הרוסי אנטון צ'כוב בשנת 1884.
הסיפור הוא סאטירה המעלה את נושא אי-השוויון בין המעמדות.
הוא מציג את פחדו של אדם בפני סמכות, בפני אדם בעל מעמד גבוה יותר, התנהגות המביאה לידי שינוי עמדות באופן קיצוני ונלעג.
הסיפור מדבר על דמותו של מפקח המשטרה, אוצ'ומלוב, אשר נקלע למצב בו הוא צריך להחליט בין אם לשפוט לטובת חריוקין, אדם ממעמד נמוך אשר כלב נשך אותו באצבעו, לבין בעליו של הכלב הנושך.
במהלך הסיפור עולה השאלה האם הכלב שייך לגנרל ז'יגאלוב, או לא.
אוצ'ומלוב, אשר פוחד להסתבך עם הגנרל, ממהר לשנות באופן קיצוני את עמדותיו, בכל פעם שעולה השערה אחרת בקשר לזהות הכלב.
ישנו גם קשר למעמדות בסיפור מכיוון שככה מסופר בסיפור שמפקד המשטרה אוצ'ומלוב פעל לפי כך: הוא שינה את דעתו בגלל שהוא נקלע למצב שבו עלולה הכרעתו לפגוע באדם ממעמד גבוה (לדוגמה: הגנרל, אחיו של הגנרל).
הסיפור מדבר על הצביעות של אוצ'ומלוב ולכן קוראים לסיפור זיקית.
זיקית היא הוצאת ספרים ישראלית עצמאית שפעלה בין השנים 2012–2015. בראשה עמדו שירה חפר ואוריאל קון.
אוריאל קון ושירה חפר ייסדו את הוצאת זיקית במרץ 2012. השניים החליטו להקים הוצאה שתקפיד על הוצאות של ספרים ללא תלות בהוצאות אחרות או ברשתות הספרים.
המחירים של כל הספרים יהיו אחידים.
ההדפסות ייעשו על ידי בית דפוס הפועל בצורה אקולוגית.
ההוצאה תפעל בשיתוף פעולה עם חנויות ספרים קטנות, ותייצר קהילה סביבה, שבאה לידי ביטוי באירועי תרבות.
באוגוסט 2015 פירקו קון וחפר את ההוצאה.
הקטלוג הכולל 23 כותרים נמכר להוצאת מודן, מה שיאפשר את מכירת הספרים ברשתות הגדולות ולא רק בחנויות הפרטיות.
לאחר הפירוק הקים קון הוצאה לאור בשם "תשע נשמות", וחפר הקימה הוצאה לאור בשם "לוקוס".
"פרנסוס על גלגלים" הוא הספר הראשון שהוציאו, והוא זכה להדפסה מחודשת עשר פעמים מאז צאתו.
זיקית הוציאה את ספר ההמשך שלו "חנות הספרים הרדופה".
"נוף גדול שומם", אוסף סיפורים קצרים מאת של אסקילדסן.
זיקונית ננסית (שם מדעי: Brookesia micra) היא הזיקית הקטנה ביותר בעולם וגם הזוחל הקטן ביותר בעולם היום.
היא חיה בין העלים ביערות באי מדגסקר.
גודלה הננסי הוא דוגמה לתופעה הקרויה גמדות איים.
היא התגלתה בטבע על ידי משלחת בראשות החוקר פרנק גלאו שבילתה ביערות מדגסקר בחיפוש אחר מינים חדשים.
היא בעלת גוף קטן ביותר המגיע לאורך של עד 16 מ"מ בממוצע ויכול להגיע גם ל-30 מ"מ.
לזיקיות אלה זנב קצר וראש גדול עם עיניים בולטות היכולות להסתובב במקום.
צבען חוּם והזנב כתום בהרבה מקרים.
כמו לשאר הזיקיות גם לזיקונית ישנה לשון ארוכה ודביקה הנעה במהירות.
הזיקונית היא יצור המתחפר בפסולת העלים בחיפוש אחר זבובים, נמלים וטרף דומה והיא גם יכולה לטפס על העצים.
בלילות הן ישנות על העצים כדי להקטין סיכויי טריפה שונים מצד עופות דורסים.
הזיקוניות עלולות להיות בסיכון בגלל כריתת יער הגשם.
איזיקיאל "זיק" סטיין הוא דמות בדיונית של נבל-על המופיעה בחוברות הקומיקס איירון מן ביקום מארוול קומיקס.
הדמות הופיעה לראשונה בחוברת The Order Vol.2 #8 מאוקטובר 2008, ונוצרה על ידי הכותב מאט פרקשן והמאייר סלבדור לארוקה.
יוצרו של זיק סטיין כינה אותו כ"טוני סטארק/איירון מן של הדור הבא".
את דמותו של זיק סטיין בסדרת היקום הקולנועי של מארוול "איירון הארט" מגלם השחקן אלדן ארנרייך.
זיק סטיין הוא בנו של התעשיין אובדיה סטיין.
מגיל תשע, סטיין הצעיר פיתח כלי נשק ביולוגיים מתקדמים עבור טרוריסטים ונבלי-על.
הוא החל לפעול מאחורי הקלעים ומשך בחוטים של נבלי-על אשר ביקשו להשמיד את "המסדר" - ארגון אותו הקים טוני סטארק כחלק מיוזמת חמישים המדינות לאחר אירועי "מלחמת אזרחים".
זיק בחר לרדוף אחר חברי הארגון כחלק מתוכנית נקמה אותה יזם נגד סטארק על מותו של אביו אובדיה.
בגיליון העשירי והאחרון של "המסדר", זיק סטיין מתעמת עם איירון מן לראשונה.
בעקבות העובדה שסטיין חי חיים אלמונים, איירון מן אינו מזהה במי מדובר למרות כל משאביו כמנהל ארגון S.H.I.E.L.D.
בעקבות אירועי "המסדר", סדרת הסולו "איירון מן הבלתי מנוצח" החלה בקשת סיפור בשם "חמשת הסיוטים" ובה נחשפה תוכנית הנקמה של זיק סטיין בטוני סטארק.
הוא נראה בפגישת חבר מנהלים של חברת טבק גדולה אשר שכרה אותו כדי לשדרג את הטבק שלה ובכך להעלות את הקצב המטבולי באנשים שעישנו את המוצר.
זיק אומר כי הצליח לעשות זאת, אך קיבל את העבודה כדי להשתמש בכסף של חברת הטבק וליצור שדרוגים ביולוגיים עבורו, בין היתר שדרוג ההיפותלמוס שלו כדי לתעל אנרגיה מתוך גופו.
לאחר מכן, סטיין משתמש באנרגיה זו כדי להוציא להורג את חבר המנהלים.
חברתו ועוזרתו האישית סאשה האמר מיידעת אותו על מצבם של מבצעי פיגועים אשר שימשו כנושאי מחקר לביוטכנולוגיה של סטיין.
המתקפה של אותם מבצעי פיגועים הייתה כזו שגם איירון מן וגם וור משין לא יכלו לצפות לה.
סטיין נפגש עם סטארק בפעם השנייה במסיבה ומזדהה בשמו בטרם מבצעי הפיגועים הופיעו ופוצצו את עצמם.
סטארק הצליח לזמן את חליפת איירון מן שלו בעוד סטיין עמד שם וחייך חיוך זדוני.
בפיצוץ זה נפגעה פפר פוטס באורח אנוש.
בסופו של דבר, סטיין מתעמת מול איירון מן בחליפת שריון משלו בו בעת שהוא משתמש בטרוריסטים החמושים בטכנולוגיה שלו כדי לתקוף אתרים ברחבי העולם.
אולם, סטארק מסכל את מזימתו של סטיין על ידי תפעול חליפות השריון השונות שלו, ובכך לאפשר לו להיות בכל זירת התרחשות ונטרול כל הפצצות בבת אחת.
לאחר מכן, סטארק מנטרל את חליפות השריון שלו ושל סטיין באמצעות פעימה אלקטרומגנטית ונלחם איתו בקרב פנים אל פנים.
הוא מצליח להביס אותו ומנחית עליו מהלומה רגשית באומרו כי אביו היה חכם יותר ויריב קשה יותר ממנו.
למרות ניצחונו, מפגש זה ערער את ביטחונו של סטארק מאחר שהתוודע לכך שיצטרך להשתנות כדי למנוע את העתיד אותו מייצג סטיין המרושע.
בזמן מאסרו בכלא, סטיין קיבל ביקורים תכופים ממנדרין, אביה של סאשה, ש"שחרר אותו בערבות" והפך למעבידו.
אי-יכולתו של סטיין לבנות עבור מנדרין מכונות שריון אימתניות תחת לוח זמנים צפוף ובתקציב זעום אילצו את מנדרין הלא-מרוצה להשפיע על סטיין באמצעות טבעתו הקסומה ולהפוך אותו לאובססיבי לעבודתו.
התנגדותו הנחרצת של סטיין לכך גרמה למנדרין להגביר את השפעת הטבעת עליו ולהפוך אותו לעבד, מה שהוביל לנזק מוחי.
אחרי שהמנדרין מצליח להשתלט על סטארק, זה האחרון וסטיין נאלצים לעבוד יחדיו כדי לבנות את מכונות השריון.
אחרי שמנדרין משתמש בשלוש מטבעותיו כדי לתפעל מכונת שריון אחת, סטארק החל לתכנן ביחד עם זיק כיצד הם ישכנעו מספר נבלי-על - ביניהם בליזארד - להצטרף אליהם למרד ולהביס באופן סופי את המנדרין.
סטארק הצליח להפעיל את הטכנולוגיה הבנויה בתוך שריון אקסטרמיס שלו ובכך לאפשר לתאגיד "סטארק רזיליאנט" לאתר אותו ולהפעיל מחדש את וירוס אקסטרמיס בתוך גופו של סטארק.
בעקבות כך, סטארק יכול היה לתפעל את אנרגיית כור הקשת שבגופו ולשתול פצצות חכמות בכלי הנשק של מנדרין.
בסופו של דבר, מנדרין נהרג בידי סטיין.
האינטליגנציה הגבוהה של זיק סטיין וההון העצום שלו איפשרו לו להנדס מחדש את הטכנולוגיה של סטארק מהשוק השחור ולשדרג את הביולוגיה של עצמו, בין היתר ההיפותלמוס שלו.
הוא יכול היה להפחית במידה ניכרת את צריכת האנרגיה הקלורית של גופו, מה שהתיר לו להשתמש בפרצי אנרגיה מקצות אצבעותיו.
שדרוגים נוספים כללו תיקון עצמי של הגוף מכל פגיעה פיזית.
למרות האינטליגנציה הגבוהה של סטיין, ריד ריצ'רדס טען כי סטיין הוא חקיין ולא ממציא, מאחר שהשתמש בטכנולוגיית סטארק ולא בהמצאות משלו.
איירון מן משתמש במגרעה זו בסופו של דבר כדי להביס את סטיין.
שימוש יתר באנרגיית הגוף הראה כי סטיין חייב לשמור על רמה גבוהה של סוכר בדם כדי לפצות על הצריכה המוגברת.
זיקי פלדה היה קיבוץ קומוניסטי קצר ימים שהתקיים ליד רחובות בשנים 1949–1951.
בשנת 1949 הוציא קיבוץ זיקים מתוכו 28 חברים שהזדהו כקומוניסטים.
אלו קיבלו מהסוכנות היהודית מחנה מעבר ליד גיבתון, זרנוגה ורחובות ששימש קודם לכן את קיבוץ צאלים בטרם עברו לנגב.
הקיבוץ החדש נקרא "זיקי פלדה", על שם הקיבוץ ממנו גורשו בצירוף המילה "פלדה" שסימלה את יוסיף סטלין.
"זיקי פלדה" זכתה לחסות מק"י, למרות הביקורת של מק"י על רעיון הקיבוץ, ואנשיה הגיעו בשבתות לחזק את המקום.
בתחילת 1950 הצטרפו לקיבוץ כמה מעולי עיראק, יוצאי המפלגה הקומוניסטית העיראקית.
ביולי 1950 סולקו עשרה נערים קומוניסטים מגבעת ברנר והועברו לזיקי פלדה.
לקיבוץ הוקצה שטח קטן לצורך גן ירק ובתחילת 1950 הונחו בו צינורות השקאה על ידי הסוכנות.
אולם במרץ 1950 הוקצה השטח להסתדרות העובדים הלאומית לצורך שיכון ולאחר שנקטפו הירקות הועבר השטח חזרה לסוכנות.
לטענת אנשי הקיבוץ, הטענות להקמת שיכון במקום נועדו אך ורק להביא לפינויים מהשטח ולא הייתה כל כוונה להקים במקום שיכון.
הקיבוץ התפרק ככל הנראה בתחילת 1952, אולם חבריו המשיכו להתגורר במקום והוא הוכר כיישוב עד אמצע שנות ה-50. בסוף שנות ה-50 הוא כונה במעריב אזור מגורים ליד רחובות, ובשנות ה-60 מופיע "זיקי פלדה" כשם שכונה בעיר רחובות.
בתחילת הדרך הרימו אנשי מק"י על נס את קיבוץ "זיקי פלדה" כהוכחה לכך שהקומוניסטים אינם שוללים את ההתיישבות.
התנועות הציוניות טענו שקיבוץ "זיקי פלדה" קיבל סיוע מהסוכנות אך כשל והביאו זאת כהוכחה לכישלון הדרך הקומוניסטית.
בהצופה כתב צבי אשל על הקיבוץ:
"אותו קיבוץ נפל משמש עד היום כתובת לאיסוף כספים ...
למען העיתונות של מק"י ..."
"זיקי פלדה מסרב אף הוא לעבור להתיישבות והוא ממשיך במחנה ליד רחובות ולמעשה אינו אלא אחד הקאדרים לפעילות קומוניסטית בארץ"
"הקיבוץ זיקי־פלדה שוכן לבטח ליד רחובות.
הקומונה, שהנה יסוד לחיי הקולקטיב בקיבוץ — פורקה.
המקום משמש כיום מושבת־פונקציונרים של מק"י לחתירה בהתיישבות העובדת.
כשתעברו בשבילים שלצדי ה"קבוץ" לא תיתקל עיניכם בכרי־דשא, גני־ירק או רפתות ולולים הומים.
תוצאות התחרות סוציאליסטית ברוכה — לא נראות כאן."
לעומת זאת, אנשי מק"י טענו שהקיבוץ הוכשל על ידי הסביבה, אשר נמנעה מלסייע לאנשיו, נמנעה מכל שותפות איתם בהכשרה מקצועית, הפלתה אותם במתן עבודה, שללה מהם את גן הירק ונמנעה מלהקצות להם מקום להתיישבות קבע.
אנשי הקיבוץ אף טענו לחבלה מכוונת במשאית שרכשו.
זיקית (שם מדעי: Chamaeleo) הוא סוג של זוחלים ממשפחת הזיקיתיים החיים באפריקה ובדרום אסיה, עד הודו וסרי לנקה והמין זיקית מצויה חיה גם בדרום אירופה.
בני הסוג קטנים יחסית ובעלי גפיים ארוכים וגמישים.
הם בעלי צבעים בגוונים בהירים ויכולים להחליף צבעים במהירות לצורך הסוואה כהגנה מפני טורפים או כמארב לטרף.
הם ניזונים מחרקים וחסרי חוליות דומים באמצעות לשונם הארוכה והדביקה הלופתת את הטרף.
הזיקיות חיות ביערות, יערות גשם, עשבים גבוהים ומטעים.
הם חיות בבדידות ותוקפות יריבות שנכנסות לשטחם.
זיקו זאקי הוא שחקן מצרי-אמריקאי המוכר בעיקר בשל תפקידו כסוכן ה-FBI עומאר (או איי) זידאן בסדרת הטלוויזיה "FBI".
זאקי נולד באלכסנדריה שבמצרים, ובגיל חודש היגר עם משפחתו לארצות הברית.
חלק מבני משפחתו נותרו במצרים, ובילדותו אף נסע זיקו לבקר אותם.
משפחתו גרה תחילה בפנסילבניה, ולאחר מכן עברה לדלאוור.
אביו הוא סטייליסט ואמו היא בעלת סלון, ולו אח ואחות.
זאקי הוא מוסלמי, ומלבד אנגלית הוא גם דובר ערבית בניב המצרי (שפת אמו).
זאקי החל את קריירת המשחק שלו בתיאטרון בית הספר התיכון יוניונוויל, בו למד.
במקביל שיחק גם בתיאטרון הקהילתי, ולאחר מכן עבר ללימודי משחק באוניברסיטת טמפל.
בשנים 2012–2017 שיחק בתפקידים קטנים בסדרות טלוויזיה רבות, ביניהן "הומלנד", "מהפכה", "NCIS: לוס אנג'לס" ועוד.
בשנת 2016 שיחק בתפקיד קטן בסרט המצליח "נאמנים".
בשנת 2017 קיבל את אחד מתפקידיו המרכזיים הראשונים, כששיחק בשמונה פרקים של סדרת הטלוויזיה הצבאית "קומנדו 6" בהפקה של ערוץ ההיסטוריה, ובשבעה פרקים של סדרת הטלוויזיה "24: מורשת".
בשנים 2017–2018 שיחק את אחת הדמויות הראשיות בסדרה "חירות ואומץ" ברשת CBS, שבוטלה לאחר עונה אחת.
בשנת 2018 החל לשחק בתפקיד הראשי בסדרת הטלוויזיה "FBI", ובסדרות הספין אוף שלה, "FBI: המבוקשים ביותר" ו-"FBI: אינטרנשיונל".
בשנת 2022 דיבב את דמותו של רע, אל השמש במיתולוגיה המצרית בסרט ההרפתקאות המונפש "לילה מוטרף במוזיאון: שובו של קאמונרה"; הרביעי בסדרת סרטי "לילה מוטרף במוזיאון".
ב-2023 הציע נישואין לחברתו רנה מונקו במהלך חופשה במרוקו.
השניים נפרדו בהמשך אותה השנה.
+שנהסרטתפקידהערות2012כותבים, סיפור אהבהגאס2013Heart of the Country אסיר2015מקסשוטר אפגניאלווין והצ'יפמאנקס 4פאפאראזו2016נאמניםמנהיג חוליה2018תוכנית בריחה 2: הגיהנוםחייל2022לילה מוטרף במוזיאון: שובו של קאמונרהרעדיבוב
זיקאש הוא מטבע מבוזר המתמקד בפרטיות, הנגזר מקוד הבסיס של ביטקוין, עם החדשנות העיקרית של הוספת רגיסטר מוצפן באמצעות הוכחות אפס ידע.
בדומה למטבעות מבוזרים אחרים כגון ביטקוין, אינו כפוף לגוף מרכזי או למדיניות מוניטרית של ממשלות ומתבסס אך ורק על כרייה.
המטבע הושק בשנת 2016 והיתרון שהוא מציע ביחס לביטקוין היא היכולת לבצע עסקאות אנונימיות באופן מלא או סלקטיבי איתו.
עסקאות יכולות להיות שקופות, דומות לעסקאות ביטקוין, או שהן יכולות להיות עסקאות מסוככות שמשתמשות בסוג של הוכחת אפס ידע כדי לספק אנונימיות בעסקאות.
מטבעות זיקאש נמצאים במאגר שקוף או במאגר מסוכך.
משתמשים יכולים להשתמש בארנקי זיקאש כמו זאשי, המספקים פרטיות כברירת מחדל על ידי דרישה שהכספים יהיו מסוככים לפני שניתן יהיה להוציא אותם.
ביולי 2025, כ-20 מיליון מהמטבעות הקיימים מסוככים.
זיקאש בדומה לביטקוין, גם מכילה קוד פתוח.
זיקאש מעניקה למשווקים פרטיים את האפשרות להפעיל "גילוי סלקטיבי", המאפשר למשתמש להוכיח תשלום למטרות ביקורת.
סיבה כזו היא לאפשר למשווקים פרטיים את הבחירה לעמוד בתקנות נגד הלבנת הון או מסים.
"עסקאות ניתנות לביקורת אך הגילוי נתון לשליטת המשתתף".
החברה אירחה פגישות וירטואליות עם רשויות אכיפת החוק ברחבי ארצות הברית כדי להסביר את היסודות הללו, והיא המשיכה לומר כי "הם לא פיתחו את המטבע כדי להקל על פעילות בלתי חוקית".
בעוד שהמונים מקבלים 80% מתגמול הבלוק, 20% ניתנים ל"קרן הפיתוח של זיקאש": 8% לתמיכות הגדולות של זיקאש, 7% לחברת מטבעות חשמליים ו-5% לקרן זיקאש.
זיקאש משמשת כמטבע מקריפטו מתמקד פרטיות המאפשרת למשתמשים לשלוח עסקאות מסוככות (פרטיות) או שקופות (ציבוריות).
עסקאות מסוככות משתמשות בהוכחות אפס ידע כדי לשמור בסודיות על השולח, הנמען וסכומי העסקאות.
ביולי 2025, כ-20% מסך ההיצע של מטבעות ZEC מוחזק בכתובות מסוככות.
זאשי, ארנק מודרני שפותח על ידי Electric Coin Company, נחשב כיום לאחד הארנקים הידידותיים למשתמש המציעים פרטיות כברירת מחדל.
הוא אוכף סיכוך של כספים לפני הוצאה ומפשט עסקאות מסוככות למשתמשים בכל הפלטפורמות.
זיקאש משתמשת במנגנון קונצנזוס הוכחת עבודה דומה לביטקוין.
תגמולי הבלוק מחולקים בין כורים וקרן הפיתוח של זיקאש: 80% מהתגמולים הולכים לכורים, בעוד 20% מוקצים לקיום פיתוח זיקאש.
שדרוג עתידי מוצע יפנה שני שלישים מקרן הפיתוח לבעלי מטבעות ZEC, ויאפשר להם להצביע על איך הכספים מופצים—מה שמכניס מנגנון ממשל מבוזר יותר.
זיקאש התפתחה דרך שלושה מאגרים מסוככים עיקריים, כל אחד פרטי ומרחיב יותר מהקודם.
רשת הפרטיות הראשונה המשתמשת ב-zk-SNARKs.
דרשה "טקס הגדרה מהימן", שכלל באופן מפורסם את אדוארד סנודן.
כבד: דרש 3GB זיכרון RAM לכל עסקה.
אם ההגדרה הייתה נפגעת, מטבעות אינסופיים היו יכולים להיווצר ללא זיהוי.
ארנקים כמו זאשי מעבירים משתמשים אוטומטית ממנו לכיוון האפשרות הפרטית והבטוחה ביותר.
יעיל פי 100: סוף סוף שמיש בטלפונים.
הציג מפתחות צפייה, כתובות מגוונות ותמיכה בלקוח קל.
הגדרה מהימנה עדיין נדרשה אך הפעם עם מאות משתתפים בטקס דו-שלבי (Powers of Tau).
מבוזר יותר, אך עדיין עוגן אמון.
סאפלינג עדיין נתמך, אך מופסק.
חוויית המשתמש החדשה מכוונת משתמשים ממנו.
אורכרד (2022): אין צורך באמון
בנוי על Halo 2: מערכת ZK רקורסיבית, חופשיה מהגדרת אמון.
תומך בקיבוץ, ZK rollups וסנכרון יעיל בנייד.
אורכרד הוא ברירת המחדל בארנקי זיקאש המודרניים היום.
עבודות הפיתוח של זיקאש החלו בשנת 2013 על ידי הפרופסור מאוניברסיטת ג'ון הופקינס, מתיו גרין וכמה מתלמידיו לתארים מתקדמים.
הפיתוח הושלם על ידי חברת זיקאש למטרות רווח, בראשותו של זוקו וילקוקס, מומחה לאבטחת מחשבים וציפרפאנק אשר התבססו בקולורדו.
חברת זיקאש גייסה מעל 3 מיליון דולר מבעלי הון בעמק הסיליקון להשלמת הפיתוח של זיקאש.
ההשקעה הראשונה של זיקאש הושקעה בסוף אוקטובר 2016. הביקוש הראשוני היה גבוה, ותוך שבוע נסחרו מטבעות זיקאש תמורת חמשת אלפים דולר ליחידה.
עשרה אחוזים מכל המטבעות שנכרו בארבע השנים הראשונות היו מוקצים לחברת זיקאש, עובדיה, המשקיעים וקרן זיקאש ללא מטרות רווח.
העדכון הראשון של רשת זיקאש נעשה באמצעות הארד פורק במספר בלוק 347500, שהתרחש ב-25 ביוני 2018. תכונה חדשה הוצגה, שאפשרה למשתמשים להגדיר זמני תפוגה לעסקאות.
עדכון זה גם שיפר את אימות החתימות, שעזר לשפר את מהירות העסקאות.
מאז, רשת זיקאש עברה כמה עדכונים משמעותיים, כולל הטמעת פרוטוקול סאפלינג ב-2018 ולאחר מכן פרוטוקול אורכרד ב-2022. ב-2025, הרשת ממשיכה להתפתח עם שיפורים מתמשכים בפרטיות, מדרגיות ושימושיות, עם ארנקים מודרניים כמו זאשי המציעים פרטיות כברירת מחדל וכ-20% מסך ההיצע של ZEC מוחזק בכתובות מסוככות.
זיקונית דספרטה (שם מדעי: Brookesia desperata) היא מין של זיקית קטנה ביותר האנדמית לאי מדגסקר.
זיקית זו היא קרובתה של הזיקונית הננסית - מין הזוחל הקטן ביותר בעולם.
זיקית קטנה זו מגיעה לאורך של לא יותר מ-25–30 מ"מ והיא בעלת גוף קטן וגלילי, גוני חום-חיוור כשהחלק התחתון לעיתים כהה יותר ובחלק העליון עובר פס לבן.
הראש קטן בעל עיניים גדולות ובולטות.
למרות שהיא קטנה היא ציידת מוצלחת של זבובים וטרף דומה, אותו היא לוכדת בלשונה המהירה.
בניגוד לזיקיות אחרות המטפסות על הענפים, זיקית זו מעדיפה לחיות על הקרקע בין פסולת העלים בהסוואה וגם מטילה את ביציה עליהם.
זיקית זו תוארה למדע ב-2012 בידי צוות מחקר בראשות החוקר הגרמני פרנק גלאו מטעם מחקר של האוסף הזואולגי של מדינות בוואריה .
את שם המין כינו B.
desperata, שמשמעו: "בית גידול" כדי להגדיל את המודעות לבתי הגידול המיוערים שלה.
זיקונית קטנה זו ידועה רק מממצאים בודדים שהתגלו ביערות הגשם בצפון מדגסקר וכן במטעי בננות שהופצו למדגסקר בידי האדם.
היא נתונה כיום בסכנת הכחדה חמורה עקב בירוא יערות האי לטובת חקלאות, כריית פחם ורעיית פרות.
ידועים רק פרטים בודדים שהתגלו ממין זה ולא ידוע כמה בוגרים נותרו כלל בטבע.
אזקיאל טובצ'וקו "זיק" נאז'י הוא כדורסלן אמריקאי המשחק בעמדות הפאוור פורוורד והסנטר, בקבוצת דנוור נאגטס מליגת ה-NBA.
בשנת 2019 החל ללמוד באוניברסיטת אריזונה, והצטרף לקבוצת הכדורסל שלה ביחד עם ניקו מאניון, ג'וש גרין וכריסטיאן קולוקו.
בעונתו היחידה בליגת המכללות העמיד ממוצעים של 16.1 נקודות ו-8.6 ריבאונדים למשחק.
נאז'י נבחר בבחירה ה-22 של דראפט ה-NBA 2020, על ידי דנוור נאגטס.
ב-4 בדצמבר 2021 קלע שיא קריירה של 21 נקודות, במשחק מול ניו יורק ניקס.
בעונת זכה עם הנאגטס באליפות ה-NBA, לאחר שגברו בסדרת הגמר על מיאמי היט (4–1).
לאורך כל פלייאוף 2023 שותף ב-12 דקות משחק בסך הכול.
באוקטובר 2023 חתם על הארכת חוזה בדנוור ל-4 עונות נוספות (החל מ-2024), בסך כ-32 מיליון דולר.
זיצ'יאויפלו (בהונגרית: Zichyújfalu) הוא כפר במחוז פייר, הונגריה, כ-10 ק"מ מאגם ולנצה.
היישוב היה בעבר חלק מגארדוני.
היישוב מוזכר לראשונה בשנת 1239, כאשר וילה נובה הייתה שייכת לאחוזות ורטס של שבט צ'אק.
בשנת 1447 הוא מוזכר כשם אצולה וויפלאו (Wyfalw).
משפחת זיצ'י הופיעה כבעלת הבית בוויפלאו במהלך התקופה העות'מאנית.
בשנת 1784, בעל האחוזה, יאנוש זיצ'י, בנו של פרנץ זיצ'י, בנה טירה בוויפלאו והקים פארק צבאים.
זיצ'יאויפלו קיבלה מעמד עצמאי ב-15 בדצמבר 1997.
וו ג'י-הו (בקוריאנית: 우지호; נולד ב-14 בספטמבר 1992), הידוע בשם הבמה זיקו, הוא ראפר, מפיק מוזיקלי וזמר-יוצר דרום קוריאני.
הוא הופיע לראשונה כמנהיג להקת הבנים Block B בשנת 2011 והוציא את אלבומו הסולו הראשון בשנת 2014.
זיקו ידוע בזכות כישורי הקרוסאובר שלו בז'אנר ההיפ הופ הקוריאני, תוך שמירה על מוניטין מחתרתי לצד מעמד כ-איידול.
הוא גם מפיק של מוזיקת קיי-פופ והיפ הופ קוריאני.
הוא גם חלק מהלהקה Fanxy Child, אותה הקים בשנת 2016. בשנת 2019 הוא הוציא את אלבום הסולו הראשון שלו, Thinking.
הסינגל שלו משנת 2020, "Any Song", שהה שבעה שבועות בראש מצעד Circle Digital, והפך לשיר שנשאר הכי הרבה זמן במקום הראשון בהיסטוריה באותה תקופה.
בשנת 2024 הוא זכה להצלחה עם הלהיט הראשון שלו במקום הראשון במצעד השירים הדיגיטליים בארצות הברית ואת הכניסה הראשונה שלו לעשירייה הראשונה במצעד בילבורד גלובל 200. עם הסינגל "" בשיתוף עם הזמרת ג'ני.
זיקו נולד בדואה, סיאול, ב-14 בספטמבר 1992. הוא למד במגמת ביצוע ווקאלי בתיכון למוזיקה בסיאול.
במילות השיר שלו "Release", הוא מציין שבילה שנה בלימודים בקנדה ובסין, וכן שלוש שנים ביפן.
בנוסף, הוא התייחס לזמן ששהה ביפן בשירו "Osaka" עם המוזיקאי הקוריאני ELO.
הוא החל את הקריירה המוזיקלית שלו כראפר, תחת השם "נַקסו" (낙서), שפירושו בקוריאנית "שרבוט".
הוא התפרסם בשם זה בז'אנר ההיפ-הופ ביפן כחלק מהצוותים "Dope Squad" ו-"Undisputed".
בנוסף, הוא נבחן לסוכנות SM אנטרטיינמנט כשהיה נער.
בשנת 2009, הוא ערך את הופעת הבכורה הרשמית שלו בקוריאה כצמד עם פארק קיונג בשם 'Harmonics' עם הסינגל הדיגיטלי "The Letter".
בשנת 2010 הוא הוציא את המיקסטייפ הראשון שלו בשם Zico on the Block.
זיקו הופיע לראשונה כמנהיג להקת Block B ב-15 באפריל 2011 עם סינגל הבכורה "Freeze".
זיקו הפיק את המיני-אלבום הראשון של הלהקה, Welcome to the Block.
באותה שנה הוא השתתף במיני-אלבום הבכורה של היונה , Bubble Pop!, בשיר "Just Follow".
בנוסף, הוא השתתף בטקס פרסי ה-EMA של MTV בשנת 2011 בבלפסט, צפון אירלנד, כחלק מ-Block B וב-27 בנובמבר החל להנחות את תוכנית הרדיו האינטראקטיבית "סטודיו C!" של SBS-MTV עם הצמד Mighty Mouth.
זיקו גם הופיע בקונצרט It's My Year II של להקת סווינגס, שם ביצע את השירים "I'm Still Fly" ו-"Cocks".
בשנת 2012, זיקו הופיע על הבמה בשיר "Stay in Shanghai" של להקת הבנות Wink בתוכנית Inkigayo ב-19 בפברואר.
הוא גם הופיע בפסטיבל ההיפ הופ All Force One ב-21 ביולי, לצד Dok2 ו־Beenzino.
ב-24 באוקטובר החל להנחות יחד עם חברו ללהקה, P.O, את התוכנית The Show של SBS-MTV.
בטקס פרסי המוזיקה האסייתית של Mnet לשנת 2012 הוא השתתף בשיתוף פעולה היפ הופ בשם "Beats Rocks The World" עם אמנים ביניהם Loco, Double K, Davichi ו־Dynamic Duo.
באוקטובר, הוא הפיק והוציא לאור מיקסטייפ שני בשם, Zico on the Block 1.5. בדצמבר, הוא היה שותף להפקת המיני-אלבום השלישי של D-Unit.
2013–2014: הופעת בכורה סולו וקריירת הפקה
זיקו הופיע בהופעה של הלהקה Phantom ב-17 במאי ובפסטיבל ההיפ-הופ ONE ב-7 בספטמבר.
ב-18 באוקטובר, זיקו וחברו ללהקה, P.O, צעדו על המסלול בשבוע האופנה של סיאול עבור המותג Dominic's Way של המעצב סונג היי-מיונג (송혜명).
בנובמבר, זיקו הופיע במגזין IZE.
בנוסף, הוא הופיע ב־SBS Gayo Daejeon בשנת 2013 כחלק מבמת ההיפ-הופ בהשתתפות עם אמנים אחרים כמו MFBTY, Bang Yongguk מ-B.A.P ו־Eun Jiwon.
בסוף מאי 2014, לאחר אסון המעבורת בסוול, זיקו השתתף בהלוויה של מעריצה שנהרגה בתקרית והקדיש לה שיר בהופעה של Block B.
ביולי, זיקו הנחה את תוכנית המוזיקה Show!
הוא גם הופיע בעונה השנייה של תוכנית הטלוויזיה Fashion King Korea, יחד עם.P.O.
ב-2 באוגוסט הוא היה מהאמנים המרכזיים בקונצרט Freestyle Day שהתקיים באולם Uniqlo Ax.
בנוסף, השתתף בבמת היפ-הופ מיוחדת עם Dynamic Duo לרגל חגיגות העשור לתוכנית M!
ב-9 בספטמבר, הוא הפיק את המוזיקה לתצוגת האופנה של המעצב Go Tae Yong לשבוע האופנה בניו יורק, והמשיך את שיתוף הפעולה איתו גם בשבוע האופנה בסיאול.
ב-4 באוקטובר, היה מהכוכבים הראשיים באירוע The Hiphop Festa יחד עם Dok2, The Quiett ו-Simon D.
בהמשך, ב-31 באוקטובר, הופיע גם בפסטיבל ההיפ-הופ הקוריאני Hiphopplaya Show Weekend ב-Itaewon Blue Square.
בפסטיבל זה הוא הופיע גם על במה משותפת עם היון-סונג מלהקת Beast.
ב-7 בנובמבר, זיקו הוציא את סינגל הבכורה הרשמי שלו בשם "Tough Cookie" בשיתוף עם הראפר דון מילס.
זיקו גם הופיע עם סאו טאג'י בטקס פרסי Mnet Asian Music Awards 2014, וביצע איתו את השיר "Come Back Home" של סו טג'י אנד בויז.
ב-13 בפברואר 2015, זיקו הוציא את "Well Done", הסינגל השני שלו, בהשתתפות הראפר ג'ה מז.
בנוסף, זיקו גם הצטרף לתוכנית תחרות הראפ לנשים Unpretty Rapstar בפרק השני, כמפיק.
הוא הפיק את השיר "Up All Night" עבור המתמודדת יוק ג'י-דאם.
במאי 2015 הוכרז שזיקו יופיע במשך כל העונה של Show Me the Money 4 כמפיק לצד Paloalto מחברת Hi-Lite Records.
ב-8 ביולי, רכב בו נסע זיקו היה מעורב בתאונה, לאחר שהמנהל שנהג בו היה תחת השפעת אלכוהול.
בעקבות כך, נשקל להפסיק את השתתפותו בתוכנית, אך לאחר שהמשטרה קבעה כי זיקו אינו נושא באחריות לתאונה, הוא המשיך בתפקידו.
הוא הפיק את השירים "Turtle Ship", "Moneyflow" (שיצא ב-7 באוגוסט) ו-"Fear" (שיצא ב-21 באוגוסט).
באוקטובר, זיקו הוציא גרסה משלו לשיר "Up All Night" תחת השם "Say Yes or No", בהשתתפות הראפרים פנומקו ו־The Quiett.
הוא גם השתתף בשיר "Traveler", הרצועה השביעית באלבום הרביעי של f(x) 4 Walls.
הסינגל שלו "Boys and Girls" יצא ב-3 בנובמבר, והיה השיר המוביל במצעד הדיגיטלי של Gaon במשך כל נובמבר.
בנובמבר הוא הוציא את מיני-אלבום הסולו הראשון שלו, Gallery, עם שיר הנושא "Eureka".
ב-25 בינואר 2016, זיקו הוציא שני שירים, "It Was Love", בהשתתפות לונה מ־f(x), ו-"I Am You, You Are Me".
באמצע נובמבר 2016, חברת Jellyfish Entertainment הודיעה כי קים סג'ונג מ-Gugudan תוציא שיר שהופק על ידי זיקו.
השיר הגיע למקום הראשון במצעדים הדיגיטליים עם שחרורו ב־23 בנובמבר 2016, ואף היה מועמד לפרס "מגמת השנה" בטקס פרסי Melon לשנת 2017.
מאוחר יותר באותו חודש, הוכרז כי זיקו, קראש ודין (Dean) ישתפו פעולה בסינגל בשם "Bermuda Triangle", שיצא לאור ב-28 בנובמבר.
השיר הגיע למקום הראשון במצעדים דיגיטליים קוריאניים שונים עם יציאתו.
בנוסף, זיקו, קראש ודין הופיעו בטקס פרסי המוזיקה האסייתית של Mnet לשנת 2016 ב-2 בדצמבר, שם זיקו זכה בתואר "האמן הטוב ביותר".
בינואר 2017, זיקו הופיע בלונדון במסגרת שיתוף פעולה עם מותג האופנה MISBHV במהלך שבוע האופנה בלונדון.
ב־13 באפריל הוא הוציא את הסינגל הדיגיטלי "She's a Baby", שהגיע לראש שבעה מצעדי מוזיקה בקוריאה ביום שחרורו.
ב-10 במאי, סיי הוציא לאור את אחד משני שירי הנושא, "I Luv It", שזיקו היה שותף לכתיבתו, מתוך אלבומו 4X2=8. ב־12 ביולי 2017, זיקו הוציא אלבום בשם Television, הכולל שני שירי נושא: "Artist" ו־"Anti"; השיר "Artist" הגיע לראש כמה מצעדים בזמן אמת ביום שחרורו.
ב־4 באפריל הוכרז שזיקו יצטרף לדין (Dean) כאחד מהמפיקים בעונה השישית של התוכנית Show Me the Money.
התוכנית שודרה לראשונה ב־30 ביוני, והשירים שזיקו ודין הפיקו כוללים את "Yozm Gang", "Where U At" ו־"Red Sun".
ב־14 באוגוסט הוכרז שזיקו ישתתף באחד מהשירים באלבום הסולו של טאייאנג (White Night).
באביב 2018, שימש זיקו כמפיק מוזיקלי בתוכנית Wanna One Go Season 3: X-CON של MNET, ויצר את השיר "Kangaroo" עבור תת-ההרכב Triple Position של Wanna One.
ב-3 ביולי 2018 פורסם כי זיקו יוציא אלבום סינגל בסוף החודש שיכלול שיר בשיתוף עם הזמרת IU.
יומיים לאחר מכן פורסם על הופעת הסולו הראשונה של זיקו, עם שתי הופעות, ב-11 וב-12 באוגוסט, באולם הספורט האולימפי של SK Handball בסיאול, וסיבוב הופעות בינלאומי שתוכנן לספטמבר ואוקטובר.
יומיים לאחר מכן, פורסמו גם שתי הופעות בטוקיו, יפן, ל-1 וב-2 בספטמבר 2018. ב־13 באוגוסט הודיע מפיק ההופעות My Music Taste שזיקו ייצא לסיבוב הופעות באירופה בין 26 בספטמבר ל־2 באוקטובר, בערים מדריד, לונדון, ברלין, ורשה, אמסטרדם ומוסקבה.
ב־28 באוגוסט נמסר שזיקו יופיע גם בלוס אנג'לס, סן פרנסיסקו, שיקגו וניו יורק במהלך אוקטובר.
בספטמבר 2018 פורסם כי זיקו ייקח חלק בפסגה הבין-קוריאנית בפיונגיאנג, צפון קוריאה, בספטמבר 2018 כנציג תרבותי של דרום קוריאה.
ב-23 בנובמבר 2018, הודיעה סוכנות Seven Seasons כי זיקו לא חידש את חוזהו עם הלייבל, בעוד ששאר חברי Block B כן חידשו.
בהצהרה נמסר כי נמשכות שיחות עם כל שבעת חברי הקבוצה לגבי פעילויות עתידיות.
בינואר 2019 פורסם שזיקו הקים לייבל משלו בשם KOZ Entertainment, אותו תכנן להשתמש בו כדי לפתח אמנים אחרים כמו גם את הקריירה שלו.
ב-2 במרץ 2019 נמסר כי ראש עיריית סיאול, פארק וון-סון, ימנה את זיקו כנציג רצון טוב של העיר.
באוגוסט, להקת ההיפ-הופ Fanxy Child, המורכבת מ-זיקו,Dean,Crush,Penomeco, Millic ו-Staytuned, קיימה שתי הופעות בסיאול במקביל ליציאת הסינגל של הלהקה, "Y".
ב-30 בספטמבר 2019 יצא המיני-אלבום הדיגיטלי Thinking Part.1, כחלק הראשון מתוך אלבום האולפן בן שני החלקים, Thinking.
החלק השני, Thinking Part.2 יצא ב-8 בנובמבר 2019. ב-13 בינואר 2020, זיקו הוציא את הסינגל המצליח שלו "Any Song".
השיר "Any Song" זכה להצלחה מסחרית בדרום קוריאה, כשהוא נכנס לראשונה למקום הראשון במצעד הדיגיטלי של Gaon, שם בילה שבעה שבועות ובכך שבר שיא במספר השבועות במקום הראשון בתולדות המצעד.
הוא הוסמך כפלטינה על ידי איגוד התוכן המוזיקלי של קוריאה (KMCA) ונרשם כשיר המושמע ביותר בדרום קוריאה במחצית הראשונה של 2020 על ידי מצעד Gaon.
ב-1 ביולי, זיקו הוציא את המיני-אלבום השלישי שלו, Random Box, עם שיר הנושא "Summer Hate" בהשתתפות הזמר ריין.
ב-21 ביולי פורסם שזיקו יתחיל את גיוס החובה שלו ב-30 ביולי, וישרת כעובד שירות ציבורי.
ב-18 בנובמבר 2020 פורסם כי תאגיד HYBE, לשעבר Big Hit Entertainment, תרכוש את חברת ההפקות של זיקו, KOZ Entertainment, שהוקמה בינואר 2019.
במאי 2022, מספר שבועות לאחר שסיים את שירותו הצבאי, זיקו הודיע על חזרתו לפסטיבל SUMMER SONIC 2022 ביפן, שש שנים לאחר שהופיע שם בפעם האחרונה.
ביולי 2022, הוכרז שזיקו ישתתף בפסטיבל היפ הופ "Hip-Hop Playa Festival 2022", שהתקיים בתאריכים 17–18 בספטמבר.
ב־27 ביולי 2022, זיקו הוציא את המיני-אלבום הרביעי שלו, Grown Ass Kid, עם שיר הנושא "Freak".
בנובמבר 2022, זיקו נבחר כאחד מ"אישי השנה" של מגזין GQ קוריאה.
ב־30 במאי 2023, להקת הבנים BoyNextDoor ערכה את הופעת הבכורה שלה תחת חברת KOZ Entertainment של זיקו, שהיא חברת בת של תאגיד HYBE.
ב-26 באפריל 2024, זיקו הוציא את הסינגל "Spot!" בהשתתפות הזמרת הדרום קוריאנית ג'ני, השיר הגיע למקום הראשון במצעד Circle Digital בדרום קוריאה.
השיר היה הכניסה הראשונה של זיקו למצעד Billboard Global 200 שם הגיע למקום ה־24, ולמקום ה-8 במצעד Global Excl.US.
השניים ביצעו את הסינגל יחד בהופעה Zico Live: Join The Parade באולימפיק הול, סיאול, ב־24 בנובמבר.
"Spot!" זכה בפרסים, כולל שיתוף הפעולה הטוב ביותר והופעת הראפ וההיפ הופ הטובה ביותר בטקס פרסי MAMA 2024.
יש לו אח גדול, וו טה-וון, שהיה חבר לשעבר בלהקת הבנים ספיד.
זיקו למד במכון דונג-אה למדיה ואמנויות (מכללה טכנית המתמחה בעיצוב, הפקה ותקשורת מדיה) בין השנים 2013 ל-13 בפברואר 2015.
זיקו החל את שירותו הצבאי החובה ב-30 ביולי 2020. הוא שוחרר ב-29 באפריל 2022.
זיקיתיים (שם מדעי: Chamaeleonidae) היא משפחה של לטאות מסדרת הקשקשאים.
הזיקית מאופיינת בעיקר ביכולת לשנות את צבע עורה, בלשונה הארוכה, ובעיניים המסוגלות לנוע לכיוונים שונים באופן בלתי תלוי ולהקנות לה שדה ראייה רחב, ממנו מקבל מוחה שתי תמונות שונות וברורות בו-זמנית.
משפחה זו כוללת כ-220 מינים.
הזיקיות הן בדרך כלל שוכנות עצים או שיחים, אם כי ישנם מינים של זיקיות קטנות השוכנות על הקרקע תחת מחסה עלי השלכת.
בזכות גופה הפחוס מסוגלת הזיקית להתמתח ולהתכווץ בהתאם לתנאי הסביבה.
בגפי הזיקית מצויות 3 אצבעות בצד אחד ו-2 באחר בצורה המזכירה צבת.
זנבה הארוך והגמיש מותאם ללפיתת ענפים.
לזיקית אין פתח חיצוני לאוזן וגם לא עור התוף, אך היא איננה חירשת ומסוגלת לשמוע בטווח של 200–600 הרץ.
לשון הזיקית ארוכה מאוד, באורך של בין פי אחד וחצי לבין פי שניים מאורך גופה כולל הזנב.
הלשון נשלחת אל הטרף במהירות רבה, כ-0.07 שניות.
הזיקית הקטנה ביותר היא גם הזוחל הקטן ביותר בעולם, זיקונית ננסית, שאורכה 30 מ"מ.
הגדולות ביותר הן זיקית תימנית (Chamaeleo calyptratus), זיקית ענק מלגשית (Furcifer oustaleti) וזיקית פארסון (Calumma parsonii) שאורכן עד 68.5 ס"מ.
הזיקיות נפוצות בעיקר באפריקה, במיוחד באי מדגסקר בו מצוי המגוון הרחב ביותר של מיני זיקיות, ובאזורים טרופיים נוספים בעולם.
מינים אחדים מצויים גם בדרום אירופה, המזרח התיכון ותת-היבשת ההודית.
בעבר יובאו לישראל שני מינים של זיקיות לגידול אשר נקראו זיקית תימנית וזיקית נמרית (פנתר).
מינים שונים של הזיקית נפוצים במגוון רחב של אזורי מחיה: יערות גשם טרופיים והרריים, סוואנות וערבות.
קיים מין של זיקית שחיה במדבר, זו היא זיקית נאמאקה.
סוג ומין יחיד זיקית סיישל (Archaius tigris)
זיקונית (Brookesia) – ובה המין זיקונית ננסית (Brookesia micra), הזוחל הקטן ביותר הידוע למדע.
הזיקית מחליפה את צבעה בהתאם לטמפרטורה, מצבה הנפשי ולאיתות חברתי.
כמו כן, ניתן לומר כי שינוי הצבע עוזר גם להסוואה אך לא זה העיקר.
זיקית מאוימת או פוחדת תהיה שחורה או בצבע חום כהה, במצב נינוח יותר היא תהיה ירוקה, נקבה פנויה לחיזור תגוון את הופעתה בנקודות צהובות.
נקבה מעוברת תהיה שחורה עם נקודות צהובות (ובמצב זה יידחו ניסיונות התקרבות של זכרים) הצבע הבוהק הוא אמצעי לביסוס מעמד בין הזכרים.
הזיקית מגיבה גם למזג האוויר בשינוי צבע: בשעות הבוקר הקרירות, כאשר על הזיקית לקלוט את אור השמש כדי להתחמם, היא נוטה לצבעים כהים הבולעים ביעילות את הקרינה, ומסייעים לה להגיע במהירות לחום הגוף האופטימלי.
בעורה של הזיקית שלוש שכבות מסוגי תאים שונים היוצרים את הגוון: בשתי השכבות התחתונות מצויים תאים כרומטופורים – בשכבת העור הפנימית ביותר שוכנים תאי מלנין (melanophores), המייצרים את אותו פיגמנט כהה המצוי גם בעורם של בעלי חוליות רבים אחרים.
מה שמייחד את הזיקית הוא שלוחות של תאי המלנין, המסתעפות מעלה לשכבת העור העליונה.
בעת הצורך, על פי אות עצבי או הורמונלי, יוזרם המלנין דרך הבליטות הללו כך שיכסה את הצבעים האחרים.
למלנין תפקיד חשוב בשמירה על הטמפרטורה.
מעל שכבת המלנין מצויים תאים בעלי פיגמנט צהוב.
בשכבה העליונה מצויים תאים המכילים סריגים העשויים גבישי גואנין מזעריים.
שינוי הצפיפות בין הגבישים משנה את האור המוחזר ובכך משתנה גוון עורה של הזיקית.
כאשר הזיקית שלווה ורגועה הצפיפות בין הגבישים גבוהה והאור מוחזר באורכי גל קצרים (גוון כחול/ירוק), לעומת זאת, כאשר הזיקית מתרגשת הגבישים מתרחקים זה מזה והאור מוחזר באורכי גל ארוכים (ירוק/צהוב/כתום/אדום).
שילוב בין הפיגמנט הצהוב מהשכבה התחתונה לבין האור הכחול המוחזר בשכבה העליונה יוצר את הגוון הירוק המוכר של הזיקית.
הזיקית ניזונה בעיקר מחרקים כגון: חגבים, חרגולים, גמלי-שלמה, זבובים, זחלים ובעיקר פרפרים.
כמו כן היא גם ניזונת מעלים וצמחים מיוחדים.
הזיקית מעדיפה מים זורמים על פני מים עומדים.
לפי אריסטו, הזיקית משנה את צבעיה כשהיא בולעת אוויר.
האמונה בכך שהזיקית ניזונה מאוויר מופיעה גם בכתבי אובידיוס ופליניוס הצעיר הרומאים.
מקור השם העברי ב"זקיתא" המוזכרת במסכת סנהדרין כחיה שנח לא ידע במה להאכיל עד שפעם אכלה תולעת שנפלה מרימון ומאז חתך לה נח ירק מתולע למאכל.
לדעת חוקרים רבים, הזיקית כלולה ברשימת שמונת השרצים, רק שיש ויכוח מי היא מבין השמות שברשימה.
לדעת אהרוני ה"כוח" שמוזכר ברשימת השרצים זה הזיקית.
פליקס חושב שהיא ה"תנשמת" המוזכרת ברשימת השרצים.
על פי פליקס שמה של הזיקית בתנ"ך מגיע מקולות הנשיפה הידועים שהיא משמיעה כשהיא חשה מאוימת (זיק בעברית עתיקה = רוח).
מנגד יש כאלה שלא מסווגים את הזיקית ביחד עם השרצים, יש אף כאלו שטוענים שלא ייתכן שהיא תהיה ברשימה היות שאין עליה די בשר שיהיה צריך לאוסרו.
מנדלי מוכר ספרים זיהה את ה"זקיתא" עם ה-Chamaeleon "הכמיליון שניזון מן הרוח, ועל כן נקרא בפי העם זיקית, כי דרכו לאכול תולעים ושרצים".
ידועים אגדות באזורי המזרח התיכון שהזיקית מקללת את אויביה בקולות הנשיפה שהיא משמיעה.
בתרבויות אפריקאיות רבות יש אמונה שאסור להרוג זיקיות, כנראה בגלל כוח הנזק הרב הטמון בהן.
הזיקית היא קבוצת כוכבים קטנה ועמומה במיוחד באזור הקוטב השמימי הדרומי, אחת משתים עשרה הקבוצות שהוגדרו על ידי פיטר קייזר ופרדריק דה-הוטמן בשנים 1595–1597 והופיעו לראשונה באטלס הכוכבים "אורנומטריה" של יוהאן באייר.
באוסטרליה היא מכונה לעיתים "המחבת" (באופן לא רשמי) ומשמשת למציאת הדרום.
מכיוון שהיא לא נראית מאזור אגן הים התיכון, אין אזכורים שלה במיתולוגיות השונות.
α בזיקית הוא כוכב לבן צהבהב במרחק של כ-65 שנות אור ועם בהירות מדרגה 4.0. זהו הכוכב הבהיר ביותר בקבוצה.
β בזיקית הוא כוכב כחול במרחק של כ-271 שנות אור ועם בהירות מדרגה 4.2.
γ בזיקית הוא ענק אדום במרחק של כ-410 שנות אור ועם בהירות שמשתנה סביב דרגה 4.1.
δ בזיקית הוא כוכב כפול המורכב מזוג כוכבים שאינם קשורים זה לזה - האחד הוא כוכב כחול במרחק של כ-360 שנות אור ועם בהירות מדרגה 4.5 והשני הוא כוכב כתום במרחק של כ-350 שנות אור עם בהירות מדרגה 5.5. הניגוד החד בצבעי הכוכבים יוצר מראה יפה כאשר צופים בהם במשקפת.
NGC-3195 היא ערפילית פלנטרית הנמצאת מעט ממערב לכוכב δ בזיקית.
קוטר הערפילית כ-40 שניות קשת (בדומה לקוטר של צדק ובהירותה היא מדרגה 11.5 כך שניתן לראותה רק באמצעות טלסקופ.
זיקת הנאה במקרקעין, היא זכות קניינית הניתנת, לאדם (או לישות) להשתמש במקרקעין הנמצאים בבעלותו של אדם אחר.
מקרקעין בהם יש זיקת הנאה קרויים מקרקעין כפופים.
ההנאה יכולה להתבטא בזכות אקטיבית (למשל: שימוש במקרקעין הכפופים או חיוב בעליהם לבצע פעולה מסוימת במקרקעין) ויכולה להתבטא בזכות פסיבית (למשל: הימנעות מביצוע פעולה מסוימת במקרקעין כפופים או מניעת הזכות מבעלי מקרקעין כפופים לבצע פעולה מסוימת במקרקעין הזכאים).
זיקת הנאה יכולה להיווצר על ידי הסכם בין הצדדים, אולם בדרך כלל אין כל צורך בהסכם כתוב, כשהזיקה נוצרת בשל הנסיבות, אופי הנכס והשימוש בו.
הזיקה יכולה גם להיות בתשלום ובכפוף לתקופה מסוימת; וקיימת גם זיקת הנאה מכוח שנים.
במשפט המקובל קיימת גם זיקת הנאה "מכורח הנסיבות".
זיקת הנאה זו היא זיקת הנאה שנוצרת מכך שהסיטואציה היא כזו שמכריחה את בעל זיקת ההנאה להשתמש במקרקעין הכפופים לצורך מעבר.
כדי ליצור זיקת הנאה מסוג זה, על הכורח להיות "מוחלט", כלומר, שלא תהיה אפשרות מעבר אחרת מלבד במקרקעין הכפופים.
המועד בו נבחן "האם יש כורח", הוא מועד עשיית העסקה, שגרמה שלמקרקעין הרלוונטיים לא תהיה אפשרות מעבר (כגון, עסקה בה פוצלו קרקעות, באופן שחלקם האחד זקוק למעבר בחלקם השני).
זיקת הנאה במקרקעין הייתה בתקופת הקיסרות הרומית ובראשית ימי הביניים יחידת קרקע, (חלק מהמנוריאליזם) שניתנה על ידי סניור לשוכר לשם עיבודה או לשם הנאה מהכנסותיה.
יחידת קרקע זו שגודלה השתנה בהתאם למעניק ולמקבל המענק, ניתנה למקבל החזקה בה לתקופה ארוכה שהייתה יכולה להיות מוגדרת מראש או למשך חיי המעניק או מקבל המענק.
בימי הביניים ניתנה זיקת הנאה במספר צורות:
מנסוס - חלק של אדמת האדון (חלק מלטיפונדיה או וילה) שנמסר לשימושם ולעיבודם של האיכרים החופשיים, זאת בניגוד לאדמה שהוקצתה לצמיתים (איכרים לא חופשיים שהיו שייכים לאדון)
פרקריה - חלק מנחלה המקיף מספר מנסי, שנמסר לאדם או גוף כנסייתי, לרוב כבנפיקיום, במטרה ליצור קשר מחייב בין הנותן למקבל
בישראל זיקת הנאה היא אחת מחמש הזכויות במקרקעין המוזכרות בחוק המקרקעין.
חוק המקרקעין מגדיר זיקת הנאה כ; כלומר, זיקת הנאה איננה זכות המקנה חזקה במקרקעין הכפופים.
בניגוד לזכויות מקרקעין אחרות, זיקת הנאה מתייחדת בכך שניתן להקנות אותה לטובת מקרקעין ולא רק לטובת אדם אחר, מקרקעין הנהנים מזיקת הנאה מכונים מקרקעין זכאים.
זיקת הנאה, כשאר הזכויות במקרקעין, יכולה להירשם במרשם המקרקעין הישראלי.
זיקת הנאה במקרקעין בישראל יכולה להירשם מכוח הסכם או מכוח שימוש רצוף בן שלושים שנה.
שאלות הנוגעות לזיקת הנאה מתוקף שימוש בן שלושים שנה מעסיקות תדירות את בתי המשפט בישראל, והקביעה לגבי תנאי יצירת הזיקה ותנאי ביטולה על ידי המשפט תלויה בפרשנות החוק, שניתנה על ידי בית המשפט בפסקי דין כגון פסק דין אסטרחאן נגד בן חורין משנת 1991.
זיקית תימנית (שם מדעי: Chamaeleo calyptratus) היא מין במשפחת הזיקיתיים החי בהרי תימן, איחוד האמירויות הערביות וערב הסעודית.
הזיקית חיה באזורי מחיה שונים, בחלקם כמות משקעים רבה ואחרים הם מדבר צחיח.
הזיקית התימנית מותאמת במיוחד לעצים - יש לה גוף שמתאים בדיוק לאחיזה נוחה בענפים.
הזיקית חיה כמין פולש גם באזורי פלורידה ואיי הוואי בהיקפים מצומצמים.
לזכרים יש מעין דורבנות על גבם, אך אין לנקבות.
הדורבנות אינם נמצאים על גבן של זיקיות צעירות ומתפתחים עם התבגרותן.
צבעו הטבעי של הזכר הוא ירוק ומשתנה במצב של לחץ.
הזיקית התימנית היא אוכלת כל - למרות שרוב מזונה מורכב מחרקים, היא ניזונה גם מעלים, פירות ופרחים של צמחים שונים, במיוחד בעת בצורת.
נקבת הזיקית יכולה להטיל עד כשלוש פעמים בשנה, כאשר כל תטולה יכולה לכלול 20 עד 70 ביצים.
גופה של הזיקית מותאם במיוחד לטיפוס ומחייה על העצים - גופה דומה לעלה, ורגליה מותאמות במיוחד לטיפוס על זלזלים.
הזיקית מסוגלת להזיז את עיניה לשני כיוונים שונים בו זמנית.
זיר"ה היא חברה ישראלית שהוקמה באפריל 2011 בבעלות גופי מדיה במטרה להיאבק בהפרת זכויות יוצרים ברשת האינטרנט.
החברה נמצאת בבעלותם של תאגידי התוכן "yes", "HOT", צ'רלטון, ערוץ הספורט, קשת ומפיצת הסרטים "יונייטד קינג", ומתוקצבת על ידיהם.
רוכשים ממנה שירותי אכיפה כמעט כל גופי השידור בארץ לרבות מפיקים ויוצרים ובהם ADD, RGE, קשת, צ'רלטון, סלוצקי הפקות, דורי מדיה, "אימג'ין מדיה" ועוד.
החברה ממלאת את תפקידו של ארגון אלי"ס, שפעל בתחילת המאה ה-21. יו"ר הארגון הוא עו"ד עופר ויסוקר היועץ המשפטי וסמנכ"ל הרגולציה של חברת yes.
בעבר כיהנו כיושבי ראש הדירקטוריון מיכל רפאלי כדורי, עו"ד מוטי אמיתי ועו"ד מיכל פליישר.
כיום מנכ"ל הארגון הוא עו"ד עידו נתן.
באפריל 2011 קבעה הרשות להגבלים עסקיים בהחלטה מקדמית שלא תפסול התאגדות שכזאת במסגרת חוק ההגבלים העסקיים, ובעקבות זאת ב-28 בדצמבר 2011 הוקמה החברה.
החברה הביאה להורדה לסירוגין של אתרי אינטרנט רבים, ובכללם אתרים גדולים כגון "Wnet" ,"Idown" ו"הורדות.נט", שבהם גלשו כ-100 אלף משתמשים ביום.
בסוף שנת 2023, הביאה פעילות זיר"ה לסגירת והפסקת הפעילות של האתר "סדרות", אשר היה האתר הפיראטי הגדול ביותר בישראל.
פעילות זיר"ה כנגד האתר כללה נקיטה בהליכים משפטיים כנגד אנשים שונים שהשתתפו בתפעול האתר.
הארגון הוביל לסגירת מספר רב של קבוצות בוואטסאפ, אשר שימשו להפצת תכנים פיראטיים, כולל סדרות וסרטים ישראליים ובינלאומיים.
בקבוצות אלו היו מעורבים אלפי משתמשים, רבים מהם קטינים.
ב-20 בספטמבר 2012 סגרה החברה את עוקב הטורנטים (טראקר) הישראלי "סייפר".
ב-28 בדצמבר 2012 הביאה החברה לחסימת כתובת האתר TVNetIL, ובהמשך להורדת האתר, באמצעות צו בית משפט.
לאחר דיון משפטי ב-1 במאי 2014 שב האתר לאוויר.
ב-9 באוקטובר 2013 גרמה החברה לחסימת האתר "סדרות".
ב-20 במאי 2015 הביאה החברה לחסימת אתר Popcorn Time לגולשים מישראל.
כעבור 5 שבועות הפך בית המשפט המחוזי את ההחלטה, והחסימה הוסרה.
ב-24 בספטמבר 2015 נדחתה בקשת החברה לערעור, בבית המשפט העליון.
ב-13 ביוני 2017 סגרה החברה את אתרי הכתוביות "טורק" ו"כתובית".
ב-17 בספטמבר 2017 סגרה החברה את אתר "בא לי פרק".
ב-7 ביולי 2021 נחסמה הגישה לאתר "נבדל".
ב-8 בנובמבר 2021 הביאה החברה לחסימת האתר "Sratim Tv" מבית אתר "סדרות".
ב-9 בנובמבר 2021 הביאה החברה גם לחסימת האתר "NachoToy".
בפברואר 2022 הביאה לסגירת עמוד האינסטגרם וקבוצות הטלגרם והדיסקורד של אתר "סדרות".
ביוני 2022 בית המשפט בארצות הברית הוציא צו חסימה לאתרים ישראליים שסיפקו תוכן פיראטי, בעקבות פעילות של זיר"ה.
באוגוסט 2023 פורסמה כתבה זו החושפת את האנשים העומדים מאחורי אתר "סדרות" ומפרטת את המאבק המשפטי של זיר"ה נגדם.
במסגרת הכתבה מומחי סייבר, חוקרים פרטיים, איומים והשמצות ו-17 מיליון דולר במטבעות קריפטו: אחרי מאבק של שנים שנערך בארבע יבשות, הורד השבוע מהאוויר אתר הצפייה הפיראטי הגדול בישראל והוגשו כתבי תביעה נגד בכיריו.
באוגוסט 2024, זיר"ה הוביל לסגירת מספר קבוצות בוואטסאפ ששימשו להפצת תכנים פיראטיים, כולל סדרות וסרטים ישראליים ובינלאומיים.
בדצמבר 2024 בית משפט השלום בתל אביב חייב שני נתבעים, שמכרו מנויים לשירותי IPTV לא חוקיים, לשלם פיצויים בסך 220,000 ש"ח כל אחד לטובת זיר"ה.
בדצמבר 2024 פרוסמה כתבה אודות פעילות פיראטית להפצת תכנים פיראטיים המתארת את פעילות זיר"ה בסגירת קבוצות טלגרם שהפיצו תכנים פיראטיים, כולל גיוס קטינים להפצה.
חלק מן האתרים הפירטיים בחרו למחות כנגד הארגון, חלק בגלוי או בהטרלה.
כך אתר הורדות.נט, לאחר עלייה מחודשת אחרי סגירה, בחר להקים אתר בשם Izira.info כמנוע החיפוש לשמות שחרור.
אתר "סדרות" עושה שימוש בתמונתו של עורך הדין של זיר"ה, ערן פרזנטי, באתר ופעל במשך תקופה תחת הדומיין Zira.Online וגם תחת הדומיין sdarot.zira.
כמו כן הוקם אתר בשם 'האמת מאחורי ארגון זיר"ה' תחת הדומיין stop-zira.org ובהמשך עבר לכתובת zira.law.blog, שגם פתח בעצומה נגד הארגון באתר atzuma.
בעקבות קמפיין זיר"ה, אתר "סדרות" יצר סרטון נגדי פארודי שקורא להתנתק מ-yes ומ-HOT.
הפלטפורמות השונות החלו בהוספת שקופית המלווה את תחילת תוכניות המקור הבלעדיות שלהן, במטרה להעלות את המודעות נגד צפייה פיראטית וההשלכות שלה על התעשייה.
זיקית ים-תיכונית (שם מדעי: Chamaeleo chamaeleon), שנקראה בעבר גם זיקית מובהקת או זיקית מצויה, היא לטאה המשתייכת למשפחת הזיקיתיים.
זוהי אחת משתי הזיקיות החיות באירופה יחד עם הזיקית הסאהלית (שחיה ביוון).
הזיקית הים-תיכונית נפוצה באפריקה, אסיה, ואירופה, והיא הנציגה היחידה בארץ של הזיקיות.
הזיקיות הן סוליטריות, ארבוראליות ומסתייעות בזנב לאחיזה וטיפוס.
אורך הזנב הוא כאורך הגוף.
הזיקיות טורפות חרקים ולשם כך מסתמכות בעיקר על חוש הראייה: כל אחת מהעיניים היא עצמאית, תכונה המאפשרת התבוננות בכיוונים מנוגדים.
הזיקית מתאימה את צבעיה לתנאי הסביבה.
בנוסף, צבע הגוף במפגש בין פרטים יכול להעיד על מצבם הגופני של הפרטים השונים.
צבע גוף כהה (שחור-אפור) של הזיקית בדרך כלל מעיד על סטרס (עקה).
ניתן להבחין בין הזוויגים בהתבוננות בזנב: בסיס הזנב של הנקבה צר מזה של הזכר.
בעונת הרבייה הזיקית מטילה 11–40 ביצים.
הצעירים בוקעים לאחר 8–10 חודשים וגדלים ללא כל טיפול של ההורים.
באזורי לבנון יש המאמינים שהזיקית המובהקת היא "גמל היהודים", שלעתיד לבוא ילבה בנשיפותיו את אש הגיהנום, ועל כן מי שיהרוג זיקית במכה אחת יקטין את אש הגיהנום ויזכה לגן עדן.
אך אם הוא נכשל במכה הראשונה – שלא ינסה להכותה בשנית, שמא הזיקית תנקום בו.
בשנת 2024 הוציא הזמר שחר אבן צור שיר בשם "זיקית ים תיכונית" במסגרת פרויקט "אגדה חיה" בשיתוף מוזיאון הטבע.
אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. , עמודים: 90-92, 279
זיקית נאמאקה (שם מדעי: Chamaeleo namaquensis) היא מין לטאה מדברית, ממשפחת הזיקיתיים, האנדמית למדבר נמיב שבנמיביה, ובדרום אנגולה.
מבנה גופה של הזיקית מותאם לחיים במדבר.
לזיקית נאמאקה ראש גדול בצורת משולש, עיניים בצורת חרוט, הנעות כל אחת בפני עצמה.
צבעה מחולק בין צדי עמוד השדרה כשאחד שחור ואחד לבן עם פסים.